《越峰院》
宋代·吴栻

野僧迎客笑开关，更拂残碑藓字班。徐姓仙归空碧洞，越封王字漫青山。

影来秋月林千缺，声落春风水一湾。焙茗满瓯须强啜，过桥车马便人间。

作者简介：建州瓯宁人，字顾道。神宗熙宁六年进士。累官知开封府，迁工、户二部侍郎。徽宗朝历知苏州、陈州、河中、成都府。除兵部侍郎，再知成都，改知郓州中山府。徽宗尝称其清谨循良。